КОМИ РЕСПУБЛИКАЛӦН ОЛАНПАС

**«Коми Республикаса Каналан Сӧвет йылысь» Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2015 вося вӧльгым тӧлысь 19 лун

**1 статья.** Пыртны «Коми Республикаса Каналан Сӧвет йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2010, 44 №, 1023 ст.; 2011,   
36 №, 913 ст.; 2012, 31 №, 694 ст.; 2013, 5 №, 110 ст.; 11 №, 232 ст.; 32 №, 592 ст.; 2014, 27 №, 519 ст.; 2015, 8 №, 89 ст.; 20 №, 249 ст.) татшӧм вежсьӧмъяс:

1. 8 статьяса 3 юкӧнӧ содтыны татшӧм сюрӧса 161 пункт:

"161) оформитны Каналан Сӧветлысь отзыв Россия Федерацияса Президентлӧн нормативнӧй инӧда акт бала вылӧ либӧ Россия Федерацияса Веськӧдлан котырлӧн нормативнӧй инӧда акт бала вылӧ, кутшӧмъясӧс ыстӧмаӧсь «Россия Федерацияса субъектъяслӧн оланпас пыртысь (бӧрйӧм) да олӧмӧ пӧртысь канму власьт органъяс котыртан ӧтувъя принципъяс йылысь» Федеральнӧй оланпаслӧн 263 статьяса 71 пункт серти, сэтшӧм случай кындзи, кутшӧмӧс урчитӧма тайӧ Оланпаслӧн 13 статьяса 5 юкӧнлӧн 81 пунктӧн;".

2. 13 статьяса 5 юкӧнӧ содтыны татшӧм сюрӧса 81 пункт:

"81) Россия Федерацияса Президентлӧн нормативнӧй инӧда акт бала вылӧ либӧ Россия Федерацияса Веськӧдлан котырлӧн нормативнӧй инӧда акт бала вылӧ отзыв ыстӧм «Россия Федерацияса субъектъяслӧн оланпас пыртысь (бӧрйӧм) да олӧмӧ пӧртысь канму власьт органъяс котыртан ӧтувъя принципъяс йылысь» Федеральнӧй оланпаслӧн 263 статьяса 71 пункт серти сэк, кор Каналан Сӧветса чукӧртчылӧмъяс дырйи Федеральнӧй оланпасӧн урчитӧм кадколастӧ татшӧм балаяссӧ видлавны оз позь;".

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысьлысь

могъяс недыр олӧмӧ пӧртысь С.А. Гапликов

Сыктывкар

2015 вося ӧшым тӧлысь 1 лун

110-РЗ №